title: 2012/566/ES: 2012 m. gegužės 10 d. Europos Parlamento sprendimas dėl Europos policijos koledžo 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos policijos koledžo 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/156

         EUROPOS PARLAMENTO SPRENDIMAS
   2012 m. gegužės 10 d.
   dėl Europos policijos koledžo 2010 finansinių metų biudžeto įvykdymo patvirtinimo
   (2012/566/ES)
   EUROPOS PARLAMENTAS,

               —

               atsižvelgdamas į Europos policijos koledžo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos koledžo 2010 finansinių metų metinių finansinių ataskaitų su Koledžo atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

               —

               atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

               —

               atsižvelgdamas į išorės auditą, kurį užsakė Europos policijos koledžas (Sutartis Nr. CEPOL/2010/001), dėl privačių išlaidų kompensavimo,

               —

               atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

               —

               atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

               —

               atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,

               —

               atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,

               —

               atsižvelgdamas į Vidaus audito tarnybos 2011 m. liepos 4 d. (nuoroda Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,

               —

               atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus,

               —

               atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.–2011 m. liepos 1 d. laikotarpiu ir jos priedus,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0119/2012),

               1.

               patvirtina Europos policijos koledžo direktoriui, kad Koledžo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 134.

      (2)  OL L 248, 2002 9 16, p. 1.

      (3)  OL L 256, 2005 10 1, p. 63.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos policijos koledžo 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos koledžo 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos koledžo 2010 finansinių metų metinių finansinių ataskaitų su Koledžo atsakymais (1),

                  —

                  atsižvelgdamas į 2012 m. vasario 21 d. Tarybos rekomendaciją (06083/2012 – C7–0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (3), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į 2011 m. birželio 30 d. Komisijos sprendimą C(2011)4680, kuriuo duodamas sutikimas taikyti nuo Reglamento (EB, Euratomas) Nr. 2343/2002 leidžiančią nukrypti nuostatą, kaip prašė Europos policijos koledžas,

                  —

                  atsižvelgdamas į Europos policijos koledžo 2010 m. liepos 12 d. ataskaitą dėl privačių išlaidų kompensavimo (10/0257/KA),

                  —

                  atsižvelgdamas į išorės auditą dėl privačių išlaidų kompensavimo, kurį užsakė Europos policijos koledžas (Sutartis Nr. CEPOL/2010/001),

                  —

                  atsižvelgdamas į Europos policijos koledžo penkerių metų išorės įvertinimo galutinę ataskaitą (Sutartis Nr. CEPOL/CT/2010/002),

                  —

                  atsižvelgdamas į Teisingumo, laisvės ir saugumo generalinio direktorato 2009 m. metinę veiklos ataskaitą,

                  —

                  atsižvelgdamas į Europos policijos koledžo 2010–2014 m. daugiamečio veiksmų plano įgyvendinimo 4-ąją pažangos ataskaitą,

                  —

                  atsižvelgdamas į Audito Rūmų ataskaitą apie Europos policijos koledžo 2010–2014 m. daugiamečio veiksmų plano įgyvendinimą,

                  —

                  atsižvelgdamas į Vidaus audito tarnybos 2011 m. liepos 4 d. (nuoroda Ares (2011) 722479) raštą dėl Europos policijos koledžo 2010–2014 m. daugiamečio veiksmų plano įgyvendinimo 3-osios pažangos ataskaitos,

                  —

                  atsižvelgdamas į Europos policijos koledžo Europos Parlamento rezoliucijos „2009 finansinių metų biudžeto įvykdymo patvirtinimas: Europos policijos koledžas“ įgyvendinimo ataskaitą ir jos priedus,

                  —

                  atsižvelgdamas į Europos policijos koledžo ataskaitą apie viešųjų pirkimų vadovo taikymą 2010 m. liepos 1 d.– 2011 m. liepos 1 d. laikotarpiu ir jos priedus,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0119/2012),

                  A.

                  kadangi Europos policijos koledžas (toliau – Koledžas) įsteigtas 2001 m. ir pagal Finansinio reglamento 185 straipsnį pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms skirtas finansinis pagrindų reglamentas;

                  B.

                  kadangi Audito Rūmai ataskaitose apie Koledžo 2006, 2007 ir 2009 finansinių metų metines finansines ataskaitas pateikė nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo, nes viešųjų pirkimų procedūros neatitiko Finansinio reglamento nuostatų;

                  C.

                  kadangi Audito Rūmai ataskaitoje apie Koledžo 2008 finansinių metų metines finansines ataskaitas papildomai akcentavo savo nuomonę dėl jų patikimumo, nors aiškiai juo nesuabejojo, ir pateikė savo nuomonę su išlyga dėl pagal šias finansines ataskaitas atliktų operacijų teisėtumo ir tvarkingumo;

                  D.

                  kadangi Parlamentas 2010 m. spalio 7 d. sprendimu atsisakė patvirtinti Koledžo direktoriui, kad Koledžo 2008 finansinių metų biudžetas įvykdytas;

                  E.

                  kadangi 2011 m. gegužės 10 d. sprendimu Parlamentas nusprendė atidėti savo sprendimo, kuriuo patvirtinama Europos policijos koledžo direktoriui, kad Koledžo 2009 finansinių metų biudžetas įvykdytas, priėmimą (5), bet vėliau biudžeto įvykdymą patvirtino 2011 m. spalio 25 d. sprendimu (6);

                  F.

                  kadangi pirmą kartą nuo tada, kai Koledžas tapo agentūra, Audito Rūmai ataskaitoje apie Koledžo 2010 finansinių metų metines finansines ataskaitas pateikė besąlyginę nuomonę dėl sąskaitų patikimumo ir pagal jas atliktų operacijų teisėtumo ir tvarkingumo;

                  G.

                  kadangi Audito Rūmai ataskaitoje apie Koledžo 2010–2014 m. daugiametį veiksmų planą patvirtino, kad Koledžas daro pažangą atsižvelgdamas į šiame plane nustatytus tikslus;

                  H.

                  kadangi Vidaus audito tarnyba 2011 m. liepos 4 d. pažymoje Koledžo direktoriui pranešė, kad nors Koledžo daugiamečio veiksmų plano įgyvendinimo pažangos ataskaitoje pateikti aprašymai ir toliau yra gana bendri, ataskaitoje pateikiama aiški įvairių tikslų įgyvendinimo būklės apžvalga ir ji galėtų būti patenkinamas pagrindas įvairiems suinteresuotiems subjektams informuoti;

                  I.

                  kadangi pagal 2011 m. birželio 30 d. Komisijos sprendimą C(2011)4680 duotas sutikimas Koledžui taikyti nuo Reglamento (EB, Euratomas) Nr. 2343/2002 74b straipsnio leidžiančią nukrypti nuostatą;

                  J.

                  kadangi 2010 m. Koledžo biudžetas buvo 7 800 000 EUR, palyginti su 8 800 000 EUR 2009 m., t. y. 11,4 % mažesnis; kadangi Sąjungos įnašas į 2010 m. Koledžo biudžetą buvo 7 800 000 EUR (7),

         Biudžeto ir finansų valdymas. Bendrosios pastabos

                  1.

                  atkreipia dėmesį į Koledžo skundą, kad, skyrus 1 000 000 EUR mažesnį Sąjungos įnašą į Koledžo biudžetą, 2010 finansiniais metais trūko finansinių išteklių; stebisi šia nuomone, ypač šiuo krizės laikotarpiu, nes geru valdymu užtikrinamos tinkamos ir ekonomiškai efektyvios esamo biudžeto išlaidos, taip pat atsižvelgdamas į tai, kad į 2011 m. biudžetą perkelta 31,6 % Koledžo 2010 m. biudžeto;

                  2.

                  vis dėlto remdamasis Komisijos informacija patvirtina, kad 2009 m. bendras Sąjungos įnašas į Koledžą siekė 8 800 000 EUR; iš jų 7 800 000 EUR finansuota 2009 m. biudžeto lėšomis, ir kad 1 000 000 EUR likutis iš tikrųjų finansuotas iš asignuotųjų įplaukų, gautų susigrąžinus Koledžo 2007 m. perviršį; remdamasis Komisijos informacija pažymi, kad, atsižvelgdama į prastą 2008 m. biudžeto įvykdymą, ji 2010 m. pasiūlė sumažinti įnašą į 2010 m. Koledžo biudžetą iki 2009 m. patvirtintų asignavimų lygio, t. y. iki 7 800 000 EUR; todėl ragina Koledžą kasmet teikiamose galutinėse metinėse ataskaitose aiškiai atskirti įvairius Sąjungos įnašo į Koledžo biudžetą komponentus;

                  3.

                  remdamasis Koledžo 2010 finansinių metų galutinėmis metinėmis ataskaitomis pažymi, kad 2010 m. rengiant konkrečių kursų ir seminarų biudžetus ir numatant įsipareigojimus būta trūkumų, dėl kurių 2010 m. asignavimai įsipareigoti ir sumokėti siekiant padengti 2009 m. išlaidas; primena Koledžui, kad tai prieštarauja metinio periodiškumo principui; ragina Koledžą imtis priemonių, kad panašūs trūkumai nepasikartotų ateityje;

                  4.

                  remdamasis Koledžo 2010 m. metine veiklos ataskaita pažymi, kad įvykdyta 99,56 % įsipareigojimų asignavimų; taip pat pažymi, kad panaudota 46 % mokėjimų asignavimų, bet kad galutiniai III antraštinės dalies (Veiklos išlaidos) panaudojimo skaičiai turėjo paaiškėti tik 2011 m. pabaigoje; atkreipia dėmesį į tai, jog Koledžo 2010 m. galutinėse metinėse ataskaitose nurodyta, kad 2010 m. panaudota 59,12 % mokėjimų asignavimų;

                  5.

                  patvirtina, kad nauja Koledžo administracija ir vadovybė, atsižvelgdamos į Parlamento raginimą imtis veiksmų po to, kai pasitaikė rimtų pažeidimų vykdant 2009 m. biudžetą, ėmėsi priemonių šiems trūkumams ištaisyti;

                  6.

                  atkreipia dėmesį į tai, kad, nors Audito Rūmai nusprendė, jog Koledžo metinėse ataskaitose nurodytos operacijos teisėtos ir teisingos, taip pat buvo pabrėžta, kad skirstydamas lėšas kursams ir seminarams rengti Koledžas vadovavosi nepakankamai griežta su šia veikla susijusių prašymų apmokėti tvirtinimo procedūra, ypač kai tai susiję su reikalavimu pateikti visus būtinus patvirtinamuosius dokumentus; atkreipia dėmesį į Koledžo atsakymą, kad privalomas reikalavimas kartu su finansinėmis ataskaitomis ir prašymais apmokėti pateikti dalyvių sąrašą su visais parašais nustatytas remiantis 2011 m. kovo 10 d. Koledžo valdybos sprendimu 11/2011/GB;

                  7.

                  atkreipia dėmesį į tai, kad remiantis Sprendimu Nr. 11/2011/GB iš esmės persvarstytos Koledžo veiklai skirtų išlaidų atlyginimo taisyklės ir kad patikslintos įvairios priemonės, susijusios su griežtu finansinių nuostatų įgyvendinimu, ir pagal griežtą tvarką nustatytas tinkamų finansuoti sąnaudų principas, įskaitant klausimus dėl privalomos atskaitomybės;

                  8.

                  apgailestauja, kad prieš priimant 2010 m. rugsėjo 29 d. Koledžo valdybos sprendimą 34/2010/GB nebuvo pradėtos taikyti galutinės išlaidų atlyginimo datos, taigi padėtis, susijusi su šių galutinių datų laikymusi, iš esmės nepagerėjo; primena, kad galutinių datų nepaisymas yra vienas iš pagrindinių patikimą finansų valdymą trikdančių veiksnių; atkreipia dėmesį į tai, kad, remiantis Sprendimu 34/2010/GB, išlaidos pagal prašymus, pateiktus po galutinės datos, kompensuojamos nebus; ragina Koledžą toliau informuoti biudžeto įvykdymo patvirtinimo instituciją apie tai, kaip vykdomas Sprendimas 34/2010/GB;

                  9.

                  pripažįsta, kad, kaip nurodyta Koledžo pareiškime, Komisija sumažino Koledžo 2010 m. biudžetą 1 000 000 EUR, tačiau pabrėžia, kad 2010 m. skirta tokia pat suma, kaip ir 2009 m.;

         Perkelti asignavimai

                  10.

                  remdamasis Koledžo 2010 finansinių metų galutinėmis metinėmis ataskaitomis pažymi, kad 2 469 984,20 EUR 2010 m. įsipareigojimų asignavimų, t. y. 31,6 % Koledžo 2010 m. biudžeto, perkelta į 2011 m.; primena Koledžui, kad tokia padėtis prieštarauja metinio periodiškumo principui;

                  11.

                  apgailestauja, kad Audito Rūmai ataskaitoje apie Koledžo 2010 finansinių metų metines ataskaitas nenurodė perkeltų Koledžo asignavimų;

                  12.

                  reiškia susirūpinimą dėl to, kad, nors Audito Rūmai galėjo suteikti priimtiną patikinimo pareiškimą, jog Koledžo 2010 finansinių metų metinės sąskaitos visais esminiais požiūriais patikimos, Audito Rūmai pastebėjo, kad 2010 m. turėjo būti atšaukta daugiau negu 1 600 000 EUR, kurie sudaro 48 % perkeltųjų 2009 m. asignavimų; primena Koledžui, kad ši padėtis prieštarauja biudžeto metinio periodiškumo principui ir gali būti gerinama geriau programuojant biudžetą ir stebint jo vykdymą, kad į kitus metus reikėtų perkelti kuo mažiau asignavimų; todėl ragina Koledžą šiuo atžvilgiu imtis veiksmingų priemonių;

                  13.

                  vis dėlto atkreipia dėmesį į Koledžo atsakymą, kuriame nurodyta, kad, siekiant išvengti Audito Rūmų aprašytos padėties pasikartojimo, perkeliant 2010 m. asignavimus taikyti griežti kriterijai, kad 2011 m. reikėtų panaikinti kuo mažiau asignavimų;

                  14.

                  remdamasis Koledžo informacija pažymi, kad, siekdamas pagerinti biudžeto vykdymą ir kontrolę, 2010 m. jis pradėjo kas savaitę rengti finansų valdymo posėdžius, o 2011 m. birželio mėn., siekiant geriau stebėti biudžeto lėšų naudojimą ir optimizuoti 2011 m. biudžeto vykdymą, peržiūrėti visi neįvykdyti įsipareigojimai; todėl ragina Audito Rūmus ir Vidaus audito tarnybą patikinti Parlamentą apie Koledžo veiksmingai pagerėjusius rezultatus šiuo klausimu ir nurodyti, kad visos programavimo ir stebėsenos priemonės tvirtai nustatytos;

         Viešųjų pirkimų procedūros

                  15.

                  pažymi, kad, kaip reikalavo Parlamentas, patvirtindamas Koledžo 2008 m. biudžeto įvykdymą, 2010 m. birželio 8 d. Koledžas priėmė vidaus reikmėms skirtą viešųjų pirkimų vadovą; taip pat pažymi, kad šis vadovas įsigaliojo 2010 m. liepos 1 d. ir kad paskirtas viešųjų pirkimų pareigūnas;

         Komandiruočių išlaidų vidaus įrašų išsamumas

                  16.

                  ragina Koledžą informuoti biudžeto įvykdymą tvirtinančią instituciją apie veiksmingą labai svarbios Vidaus audito tarnybos rekomendacijos dėl komandiruočių išlaidų vidaus įrašų išsamumo įgyvendinimą;

         Koledžo veikla

                  17.

                  remdamasis Audito Rūmų informacija pažymi, kad kursų ir seminarų rengimo išlaidos sudaro didelę dalį Koledžo biudžeto; pripažįsta, kad, tvirtindamas su šia veikla susijusias išlaidų deklaracijas, Koledžas taikė nepakankamai griežtas procedūras, ypač patvirtinamųjų dokumentų išsamumo atžvilgiu;

                  18.

                  vis dėlto remdamasis Koledžo pareiškimu pažymi, kad Koledžas pagerino veiklos ataskaitų teikimą ir jos kontrolę, taip pat peržiūrėjo išlaidų deklaracijų ir patvirtinamųjų dokumentų tvirtinimo procedūrą, ypač:

                              —

                              nustatydamas privalomus reikalavimus kartu su finansinėmis ataskaitomis ir išlaidų deklaracijomis pateikti dalyvių sąrašą su visais parašais,

                              —

                              persvarstydamas ir paaiškindamas Koledžo veiklai skirtų išlaidų kompensavimo taisykles,

                              —

                              2010 m. rugsėjo 29 d. griežtai nustatydamas, kad po galutinės datos pateikti prašymai kompensuoti išlaidas nebus priimami,

                              —

                              rengdamas naujus kursų administratorių mokymus, kad galėtų toliau gerinti kursų kontrolę ir mokėjimų dokumentacijos kokybę,

                              —

                              2011 m. atlikdamas Koledžo kursų ex post patikrinimus,

                              —

                              patikrindamas keturis 2010 m. veiksmus Švedijoje ir šešis veiksmus Jungtinėje Karalystėje; vienas iš jų buvo susijęs su 2010 m., penki – su 2011 m. veikla;

                        ragina Vidaus audito tarnybą pateikti biudžeto įvykdymą tvirtinančiai institucijai išsamų šių Koledžo padarytų pakeitimų vertinimą;

                  19.

                  atkreipia dėmesį Komisijos sprendimą C(2011)4680, kuriuo patenkintas Koledžo prašymas leisti iš dalies pakeisti savo finansinį reglamentą ir įrašyti į jį naują straipsnį (74c straipsnį), į kurį įtraukta nukrypti nuo Reglamento (EB, Euratomas) Nr. 2343/2002 leidžianti nuostata, susijusi su išimčių taikymu teikiant paraiškas, susijusias su švietimo specialistų atranka siekiant pasinaudoti nacionalinių policijos mokymo įstaigų specialistų paslaugomis;

         Klaidos sąskaitose

                  20.

                  ragina Koledžą pateikti Parlamentui naujausią informaciją apie Koledžo valdybos (angl. Governing Board (GB) priimtų šešiolikos naujų Komisijos vidaus kontrolės standartų, kuriais pakeisti ankstesni vidaus kontrolės standartai, įgyvendinimo lygį;

         Asignavimai, naudoti asmeninėms išlaidoms padengti

                  21.

                  patvirtina, kad atlikta asignavimų naudojimo asmeninėms išlaidoms finansuoti 2007 ir 2008 m. išorės ex post patikra ir išorės tikrintojai padarė išvadą, kad daugiau negalima susigrąžinti su šia sritimi susijusių lėšų; remdamasis Koledžo informacija pažymi, kad 2011 m. gruodžio mėn. sumokėta vykdomajame rašte sumoms išieškoti iš buvusio direktoriaus reikalaujama grąžinti 2 014,94 GBP (2 196,72 EUR) suma; ragina Koledžą tęsti sumų grąžinimo procesą, kol bus grąžintos visos sumos;

         Koledžo 2010–2014 m. daugiametis veiksmų planas

                  22.

                  patvirtina, kad, kaip reikalavo biudžeto įvykdymą tvirtinanti institucija, VAT įvertino Koledžo 2010–2014 m. daugiamečio veiksmų plano įgyvendinimą; pažymi, kad iki 2010 m. rugsėjo mėn. pabaigos baigti įgyvendinti 19 iš 44 tikslų, 18 tikslų įgyvendinami pagal numatytą grafiką, o dėl kitų 7 tikslų laukiama, kada bus galima pradėti juos įgyvendinti;

                  23.

                  taip pat atkreipia dėmesį į VAT pareiškimą, kad trūksta aiškumo apibūdinant kai kuriuos daugiamečio veiksmų plano punktus ir kad pažangos ataskaitos ne visada pakankamai tikslios, kad būtų galima aiškiai suvokti, kokius konkrečius veiksmus apima pavieniai tikslai; be to, patvirtina, kad, kaip nustatė Vidaus audito tarnyba, kai kurie tikslai iš dalies sutampa ir dėl to sunku iš esmės įvertinti bendrą susijusių veiksmų padėtį; atsižvelgia į Koledžo pareiškimą, kad daugiametis planas (DMP) buvo atnaujintas pagal VAT rekomendacijas ir pagerinimai nurodyti 3-ojoje pažangos ataskaitoje, kurią Koledžo valdyba patvirtino 2010 m. gruodžio 8 d.; ragina VAT patvirtinti, kad atnaujintoje Koledžo DMP pažangos ataskaitoje tinkamai atsižvelgiama į jos rekomendacijas;

         Vidaus auditas

                  24.

                  remdamasis VAT informacija patvirtina, kad Koledžas įgyvendino labai svarbią rekomendaciją dėl komandiruočių išlaidų vidaus įrašų išsamumo ir dabar VAT tai tikrina; ragina Koledžą ir VAT informuoti biudžeto įvykdymą tvirtinančią instituciją apie šios patikros rezultatus;

                  25.

                  atkreipia dėmesį į tai, kad, siekdama nustatyti ir įvertinti pagrindinius IT rizikos veiksnius Koledže, VAT atliko IT rizikos vertinimą; pažymi, kad, kaip nustatė VAT, pagrindinė rizika susijusi su IT strategija, sistema e-net, duomenų valdymu ir priklausomumu nuo pavienių asmenų; todėl ragina Koledžą imtis tinkamų priemonių mažinti šią riziką ir užkirsti jai kelią;

                  26.

                  pažymi, kad vidaus audito struktūra (Koledžo valdybos patariamasis organas) audito metu esminių 2010 m. Koledžo ataskaitų klaidų nerado;

         Valdymo ir struktūriniai trūkumai

                  27.

                  pabrėžia, kad Koledžo valdymo išlaidos, palyginti su jo veikla, yra didelės; taigi džiaugiasi Koledžo pastangomis mažinti valdymo išlaidas, paskelbtomis Koledžo valdybos 2011 m. birželio mėn. 25-ajame posėdyje, kai buvo susitarta, kad iki 2012 m. visi valdybos komitetai turėtų būti panaikinti ir kad visas valdybos darbo grupes reikėtų kritiškai išanalizuoti;

                  28.

                  remdamasis Koledžo informacija taip pat pažymi, kad valdymo srityje įgyvendinamos šios priemonės:

                              —

                              nuo 2012 m. valdyba susitiks tik du kartus per metus, o skubius sprendimus tarp šių susitikimų reikės priimti laikantis rašytinės procedūros ir aptarti per internetu rengiamus posėdžius,

                              —

                              valdyba sutelks dėmesį tik į jai Koledžo įsteigimo sprendime patikėtas užduotis, o kitas užduotis, kuriomis valdyba buvo apkrauta anksčiau, perims direktorius,

                              —

                              kiekviena valstybė narė raginama į kiekvieną Koledžo valdybos posėdį siųsti daugiausia du atstovus,

                              —

                              Koledžas turi rūpintis dalyvių, kurių išlaidos gali būti kompensuojamos, kelionės organizavimu siekdamas užtikrinti taupiausių priemonių naudojimą ir supaprastindamas kompensavimo procesą po posėdžio;

                  29.

                  susidomėjęs laukia Komisijos pasiūlymo, kuriuo siekiama pakeisti Koledžo teisinį pagrindą, ir Parlamento ir Tarybos derybų rezultato;

                  30.

                  be to, atkreipia dėmesį į Koledžo penkerių metų išorės įvertinimo galutinėje ataskaitoje pateiktą išvadą, kad yra priežasčių Koledžą perkelti;

                  31.

                  palankiai vertina 2011 m. birželio 15 d. Koledžo valdybos sprendimą 24/2011/GB, pagal kurį nuo 2012 m. sausio 1 d. paleidžiami dabartiniai komitetai ir taip užtikrinamas mažesnis įvairių tarnybų veiklos dubliavimasis; ragina Koledžo valdybą priimti esminius sprendimus dėl esamų darbo grupių; primena, kad Sprendimo 2005/681/TVR 10 straipsnio 10 dalyje nustatyta, jog atvejais, kai tai tikrai būtina, Koledžo valdyba gali kurti darbo grupes, kurios teiktų rekomendacijas, taip pat kurtų ir siūlytų bet kurias kitas, valdybos nuomone, reikalingas patariamąsias užduotis;

                  32.

                  atkreipia dėmesį į Koledžo atsakymą, kuriame pažymima, kad iš dalies pakeistos jo Darbo tvarkos taisyklės; tai padaryta siekiant apriboti nuolatinių Koledžo valdybos posėdžių skaičių iki vieno per kadenciją ir apriboti nacionalinių delegacijų dydį (kiekviena valstybė narė raginama į kiekvieną posėdį siųsti daugiausia du delegatus);

                  33.

                  pažymi, kad Koledžo biudžeto įvykdymo patvirtinimas turėtų būti toliau grindžiamas jo visų metų veikla;

                  34.

                  atkreipia dėmesį į savo ankstesnių pranešimų dėl biudžeto įvykdymo patvirtinimo rekomendacijas, nurodytas šios rezoliucijos priede;

                  35.

                  pažymi, kad kitos horizontaliosios su sprendimu dėl biudžeto įvykdymo patvirtinimo susijusios pastabos pateikiamos 2012 m. gegužės 10 d. (8) rezoliucijoje dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 134.

         (2)  OL L 248, 2002 9 16, p. 1.

         (3)  OL L 256, 2005 10 1, p. 63.

         (4)  OL L 357, 2002 12 31, p. 72.

         (5)  OL L 250, 2011 9 27, p. 260.

         (6)  OL L 313, 2011 11 26, p. 17.

         (7)  OL L 64, 2010 3 12, p. 1047.

         (8)  Priimti tekstai, P7_TA(2012)0164 (Žr. šio Oficialiojo leidinio p. 388).

      PRIEDAS

         PER PRAĖJUSIUS KELERIUS METUS EUROPOS PARLAMENTO PATEIKTOS REKOMENDACIJOS

                  Europos policijos koledžas

                  2006

                  2007

                  2008

                  2009

                  Veikla

                  Nepateikta

                  Nepateikta

                  Nepateikta

                              —

                              Yra susirūpinęs dėl to, kad Audito Rūmai nustatė didelių administracinių ir finansinių taisyklių, kuriomis reglamentuojamos kursų ir seminarų rengimo išlaidos, trūkumų, daugiausia dėl taip ir neįsigaliojusio persvarstyto Koledžo finansinio reglamento

                              —

                              Rekomenduoja, kad Koledžas suteiktų tiesioginę prieigą prie savo išsamaus biudžeto.

                  Biudžeto ir finansų valdymas

                              —

                              Biudžeto asignavimai naudoti nesilaikant patikimo finansų valdymo principo

                              —

                              Viešųjų pirkimų sistema neatitiko Finansinio reglamento nuostatų

                              —

                              Koledžas neįdiegė būtinų sistemų ir procedūrų, kad galėtų parengti finansinę ataskaitą pagal agentūroms taikomo Finansinio reglamento reikalavimus

                              —

                              Koledžo finansiniame reglamente numatyta, kad reikia nustatyti išsamias reglamento įgyvendinimo taisykles

                              —

                              Agentūra nesilaiko biudžeto vieningumo ir tikslumo principo. (Į biudžetą neįtrauktas 2007 m. iš Komisijos gautas 1 500 000 EUR įnašas, skirtas programai MEDA įgyvendinti.)

                              —

                              Agentūra nesilaiko skaidrumo principo

                              —

                              Aukštas asignavimų perkėlimo (1 700 000 EUR) ir panaikinimo lygis rodo biudžeto valdymo sunkumus

                              —

                              Neparengtos nei negalutinės finansinės ataskaitos, nei biudžeto ir finansų valdymo ataskaita

                              —

                              Koledžo finansiniame reglamente numatyta, kad reikia nustatyti išsamias reglamento įgyvendinimo taisykles

                              —

                              Viešųjų pirkimų sistema neatitiko Finansinio reglamento nuostatų

                              —

                              Nustatyta atvejų, kai asignavimai panaudoti asmeninėms kai kurių Koledžo darbuotojų išlaidoms finansuoti

                              —

                              Agentūra nesilaikė metinio periodiškumo principo (t. y. reikėjo perkelti daugiau kaip 2 700 000 EUR 2008 m. mokėjimų asignavimų)

                              —

                              Biudžeto programavimo ir vykdymo stebėsenos trūkumai

                              —

                              Į 2010 m. perkelta daugiau kaip 3 800 000 EUR 2009 m. asignavimų (43 % viso biudžeto)

                              —

                              Reikėjo panaikinti 46 % iš 2008 m. perkeltų asignavimų; nurodo didelius pasikartojančius biudžeto programavimo ir vykdymo stebėsenos trūkumus, prieštaraujančius metinio periodiškumo principui

                              —

                              2008 m. reikėjo perkelti 31 % biudžeto

                              —

                              Reikšmingi vėlavimai ir klaidos rengiant 2009 m. negalutines ataskaitas

                  Viešųjų pirkimų procedūra

                  nepateikta

                  nepateikta

                  nepateikta

                  Yra susirūpinęs dėl to, kad ir toliau nesilaikoma Finansinio reglamento reikalavimų, susijusių su viešųjų pirkimų taisyklėmis. Su didele Koledžo viso biudžeto dalimi susiję nemažai pažeidimų.

                  Žmogiškieji ištekliai

                  nepateikta

                  nepateikta

                  nepateikta

                              —

                              Keli trūkumai, susiję su darbuotojų atranka.

                              —

                              Laiko, jog nepriimtina, kad:

                                          —

                                          minimalūs reikalavimai, kuriuos turėjo atitikti kandidatai, dažniausiai nustatyti po to, kai kandidatai buvo įvertinti ir suklasifikuoti;

                                          —

                                          pokalbių klausimai dažnai rengti išnagrinėjus paraiškas;

                                          —

                                          šios procedūros nepakankamai dokumentuotos.

                                          —

                                          yra susirūpinęs dėl ES pareigūnų tarnybos nuostatų neatitinkančios arba neteisėtos praktikos.

                  Vidaus auditas

                  nepateikta

                              —

                              Nėra vidaus kontrolės standartų ir neveiksminga biudžeto stebėsena.

                              —

                              Nustatyta atvejų, kai asignavimai panaudoti asmeninėms kai kurių Koledžo darbuotojų išlaidoms finansuoti.

                              —

                              Atliekant įsipareigojimų imties auditą paaiškėjo, kad trimis atvejais neužtikrinta audito seka, kad būtų galima atsekti finansinį vykdymą.

                              —

                              Dar neįvykdyta šių atvejų išorės kontrolė.

                  Pažymi, kad Koledžo biudžeto įvykdymo patvirtinimas toliau turi būti grindžiamas per visus metus vykdyta veikla.


title: 2013 m. vasario 25 d. Tarybos sprendimas 2013/178/BUSP dėl Europos Sąjungos ir Malio Respublikos susitarimo dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje pasirašymo ir sudarymo#Europos Sąjungos ir Malio Respublikos susitarimas dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje

text:
16.4.2013

               LT

               Europos Sąjungos oficialusis leidinys

               L 106/1

         TARYBOS SPRENDIMAS 2013/178/BUSP
   2013 m. vasario 25 d.
   dėl Europos Sąjungos ir Malio Respublikos susitarimo dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. gruodžio 24 d. laišku Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) Malio Respublikos Prezidentas pareiškė sutikimą dėl ES karinės mokymo misijos dislokavimo Malyje;

               (2)

               2013 m. sausio 17 d. Taryba priėmė Sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1);

               (3)

               Sprendimo 2013/34/BUSP 9 straipsnyje numatyta, kad EUTM Mali ES vadovaujamų padalinių ir personalo statusas, įskaitant privilegijas, imunitetus ir kitas garantijas, reikalingas jų misijai įvykdyti ir sklandžiai veikti, turi būti nustatytas susitarime, kuris sudaromas pagal Europos Sąjungos sutarties (toliau – ES sutartis) 37 straipsnį ir Sutarties dėl Europos Sąjungos veikimo (toliau – SESV) 218 straipsnyje nustatyta tvarka;

               (4)

               2013 m. sausio 17 d. Tarybai priėmus sprendimą, kuriuo leista pradėti derybas, vyriausiasis įgaliotinis pagal ES sutarties 37 straipsnį vedė derybas dėl Europos Sąjungos ir Malio Respublikos susitarimo dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje (toliau – Susitarimas);

               (5)

               pagal prie ES sutarties ir SESV pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Danija nedalyvauja įgyvendinant šį sprendimą ir todėl nedalyvauja finansuojant šią misiją;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Malio Respublikos susitarimas dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. vasario 25 d.

            Tarybos vardu

            Pirmininkas

         S. COVENEY

      (1)  OL L 14, 2013 1 18, p. 19.

      VERTIMAS
      Europos Sąjungos ir Malio Respublikos
      SUSITARIMAS
      dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) statuso Malio Respublikoje
      EUROPOS SĄJUNGA (toliau – ES)
      ir
      MALIO RESPUBLIKA (toliau – priimančioji valstybė),
      toliau – Šalys,
      ATSIŽVELGDAMOS Į:

                  —

                  2012 m. gruodžio 24 d. Malio Respublikos Prezidento laišką, kuriame Europos Sąjungos prašoma Malio Respublikos teritorijoje dislokuoti karinę mokymo misiją;

                  —

                  2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1);

                  —

                  tai, kad šis Susitarimas nedarys poveikio Šalių teisėms ir įsipareigojimams pagal tarptautinius susitarimus ir kitus tarptautinius tarptautinių teismų bei tribunolų steigimo dokumentus, įskaitant Tarptautinio baudžiamojo teismo statutą,

            SUSITARĖ:
      1 Straipsnis
      Taikymo sritis ir terminų apibrėžtys
      1.   Šis Susitarimas taikomas tik priimančiosios valstybės teritorijoje.
      2.   Šis Susitarimas taikomas ES karinei misijai siekiant prisidėti prie Malio ginkluotųjų pajėgų mokymo (toliau – EUTM Mali) ir jos personalui.
      3.   Šiame Susitarime:
      a)   EUTM Mali– kariniai štabai ir nacionaliniai kontingentai, jų infrastruktūra, ištekliai ir transporto priemonės; jais prisidedama prie misijos;
      b)   misija– EUTM Mali parengimas, įsteigimas, vykdymas ir rėmimas;
      c)   misijos vadas– EUTM Mali misijos veiksmų rajone vadas;
      d)   Europos Sąjunga (ES)– ES nuolatiniai organai ir jų personalas;
      e)   ES karinis štabas– kariniai štabai ir jų padaliniai, nepriklausomai nuo jų vietos, kurie yra pavaldūs ES kariniams vadams, vadovaujantiems EUTM Mali ar vykdantiems jos karinę priežiūrą;
      f)   nacionaliniai kontingentai– ES valstybėms narėms ir kitoms EUTM Mali dalyvaujančioms valstybėms priklausantys vienetai ir padaliniai;
      g)   EUTM Mali personalas– į EUTM Mali paskirtas civilinis ir karinis personalas, taip pat personalas, dislokuotas misijai parengti, bei personalas, atliekantis su misija susijusią siunčiančiosios kilmės valstybės arba ES institucijos ar organo misiją, esantis, jeigu šiame Susitarime nenumatyta kitaip, priimančiosios valstybės teritorijoje, išskyrus vietoje įdarbintą personalą bei tarptautinių komercinių įmonių įdarbintą personalą;
      h)   vietoje įdarbintas personalas– priimančiosios valstybės pilietybę turintys arba nuolat joje gyvenantys personalo nariai;
      i)   EUTM Mali infrastruktūra– visos patalpos, būstai ir žemė, reikalingi misijai ir EUTM Mali personalui;
      j)   siunčiančioji valstybė– valstybė, EUTM Mali suteikianti nacionalinį kontingentą;
      k)   oficiali korespondencija– visa su EUTM Mali ir jos funkcijomis susijusi korespondencija;
      l)   EUTM Mali ištekliai– misijai būtina įranga ir vartojimo prekės;
      m)   EUTM Mali transporto priemonės– visi EUTM Mali turimi, nuomojami ar frachtuojami ir misijai būtini automobiliai ir kitos transporto priemonės.
      2 Straipsnis
      Bendrosios nuostatos
      1.   EUTM Mali ir jos personalas laikosi priimančiosios valstybės įstatymų bei kitų teisės aktų ir nesiima veiksmų ar veiklos, kurie nesuderinami su misijos tikslais.
      2.   EUTM Mali reguliariai informuoja priimančiosios valstybės vyriausybę apie priimančiosios valstybės teritorijoje dislokuotų EUTM Mali personalo narių skaičių.
      3 Straipsnis
      Identifikavimas
      1.   Priimančiosios valstybės teritorijoje esantys EUTM Mali personalo nariai visą laiką nešiojasi pasą arba karinę asmens tapatybės kortelę.
      2.   EUTM Mali automobiliai ir kitos transporto priemonės aiškiai paženklinamos EUTM Mali skiriamaisiais ženklais ir (arba) registracijos numeriais, apie kuriuos informuojamos priimančiosios valstybės kompetentingos valdžios institucijos.
      3.   EUTM Mali turi teisę savo infrastruktūroje ir ant transporto priemonių iškelti ES vėliavą ir jas paženklinti skiriamaisiais ženklais, pavyzdžiui, kariniais skiriamaisiais ženklais, pavadinimais ir oficialiais simboliais. EUTM Mali personalo uniformos aiškiai paženklinamos EUTM Mali emblema. Misijoje dalyvaujančių nacionalinių kontingentų nacionalines vėliavas ar skiriamuosius nacionalinius ženklus galima naudoti EUTM Mali infrastruktūroje ir ant transporto priemonių bei uniformų misijos vado sprendimu.
      4 Straipsnis
      Sienų kirtimas ir judėjimas priimančiosios valstybės teritorijoje
      1.   EUTM Mali personalo nariai atvyksta į priimančiosios valstybės teritoriją tik pateikę pasą ir EUTM Mali išduotą asmeninį ar kolektyvinį judėjimo įsakymą. Jiems atvykstant į priimančiosios valstybės teritoriją, išvykstant iš jos ar esant joje jiems netaikomos vizų taisyklės ir tikrinimai, atliekami vykdant imigracijos ir muitinio patikrinimo reikalavimus.
      2.   EUTM Mali personalo nariams netaikomos priimančiosios valstybės taisyklės, reglamentuojančios užsieniečių registravimą ir kontrolę, tačiau jiems nesuteikiama teisė nuolat būti ar gyventi priimančiosios valstybės teritorijoje.
      3.   Siekiant remti misiją, į priimančiosios valstybės teritoriją įvežamiems arba iš jos išvežamiems EUTM Mali ištekliams ir į ją įvežamoms arba iš jos išvežamoms EUTM Mali transporto priemonėms netaikomas reikalavimas pateikti visus muitinės dokumentus ir būti patikrintiems.
      4.   EUTM Mali personalo nariai gali vairuoti motorines transporto priemones, jeigu jie turi vienos iš siunčiančiųjų valstybių išduotus galiojančius nacionalinius, tarptautinius ar karinius vairuotojo pažymėjimus.
      5.   Misijos reikmėms priimančioji valstybė suteikia EUTM Mali ir jos personalo nariams judėjimo laisvę ir laisvę keliauti jos teritorijoje, įskaitant jos oro erdvę.
      6.   Priimančioji valstybė leidžia įvežti EUTM Mali išteklius bei įvažiuoti transporto priemonėms ir atleidžia juos nuo visų muitų, rinkliavų, kelių mokesčių, mokesčių ar panašaus pobūdžio privalomųjų mokėjimų, išskyrus mokesčius už sandėliavimą, pervežimą ir kitas suteiktas paslaugas.
      7.   Misijos reikmėms EUTM Mali gali naudotis keliais, tiltais, keltais ir oro uostais nemokėdama muitų, rinkliavų, kelių mokesčių, mokesčių ar panašaus pobūdžio privalomųjų mokėjimų. EUTM Mali neatleidžiama nuo išlaidų, susijusių su paslaugomis, kurios jai suteikiamos jos prašymu, tokiomis pačiomis sąlygomis, kokios taikomos priimančiosios valstybės ginkluotosioms pajėgoms.
      5 Straipsnis
      Priimančiosios valstybės suteikiamos EUTM Mali privilegijos ir imunitetai
      1.   EUTM Mali infrastruktūra turi neliečiamybę. Priimančiosios valstybės pareigūnai negali į ją patekti be misijos vado sutikimo.
      2.   EUTM Mali, neatsižvelgiant į tai, kur ji yra ir kam priklauso jos ištekliai, transporto priemonės ir infrastruktūra arba kas jais naudojasi, turi imunitetą nuo jurisdikcijos.
      3.   EUTM Mali personalui, ištekliams, infrastruktūrai ir transporto priemonėms negali būti taikoma krata, rekvizavimas, areštas ar vykdymo priemonė.
      4.   EUTM Mali archyvai ir dokumentai turi neliečiamybę bet kuriuo metu, kur jie bebūtų.
      5.   Oficiali EUTM Mali korespondencija turi neliečiamybę.
      6.   EUTM Mali atleidžiama nuo visų nacionalinių, regioninių ar komunalinių mokesčių ir panašaus pobūdžio privalomųjų mokėjimų už EUTM Mali įsigytus ir importuojamus išteklius ir transporto priemones, EUTM Mali infrastruktūrą ir suteiktas paslaugas, skirtas EUTM Mali reikmėms. Taikant šį atleidimą negali būti reikalaujama, kad EUTM Mali gautų leidimą arba iš anksto praneštų priimančiosios valstybės kompetentingoms valdžios institucijoms. Tačiau EUTM Mali neatleidžiama nuo mokesčių ar kitų privalomųjų mokėjimų, mokamų už suteiktas paslaugas.
      6 Straipsnis
      EUTM Mali personalui priimančiosios valstybės suteikiamos privilegijos ir imunitetai
      1.   EUTM Mali personalo narių negalima suimti ar sulaikyti.
      2.   EUTM Mali personalo narių dokumentai, korespondencija ir turtas turi neliečiamybę, išskyrus tuos atvejus, kai taikomos pagal 6 dalį leidžiamos vykdymo priemonės.
      3.   EUTM Mali personalo nariai bet kuriomis aplinkybėmis turi imunitetą nuo priimančiosios valstybės baudžiamosios jurisdikcijos.
      EUTM Mali personalo narių imunitetą nuo baudžiamosios jurisdikcijos atitinkamais atvejais gali panaikinti siunčiančioji valstybė ar atitinkamas ES organas. Apie tokį panaikinimą visada pareiškiama raštu.
      4.   EUTM Mali personalo nariai turi imunitetą nuo priimančiosios valstybės civilinės ir administracinės jurisdikcijos dėl to, kas jų pasakyta ar parašyta, ir dėl visų veiksmų, padarytų vykdant jų oficialias pareigas.
      Jeigu prieš EUTM Mali personalo narius pradedama civilinė byla priimančiosios valstybės teisme, apie tai nedelsiant pranešama misijos vadui ir siunčiančiosios valstybės kompetentingai valdžios institucijai ar atitinkamam ES organui. Misijos vadas ir siunčiančiosios valstybės kompetentinga valdžios institucija ar atitinkama ES institucija, prieš pradedant bylos nagrinėjimą kompetentingame teisme, patvirtina, ar atitinkamą veiksmą EUTM Mali personalo nariai padarė vykdydami oficialias pareigas.
      Jeigu atitinkamas veiksmas buvo padarytas vykdant oficialias pareigas, byla nepradedama ir taikomos 15 straipsnio nuostatos. Jeigu veiksmas buvo padarytas nevykdant oficialių pareigų, galima tęsti bylos nagrinėjimą. Misijos vado ir siunčiančiosios valstybės kompetentingos valdžios institucijos ar atitinkamo ES organo išduotas patvirtinimas yra įpareigojantis priimančiosios valstybės teismo atžvilgiu; teismas negali jo užginčyti.
      Vis dėlto priimančiosios valstybės kompetentingos valdžios institucijos gali užginčyti šio patvirtinimo pagrįstumą per du mėnesius nuo jo išdavimo dienos. Tokiu atveju kiekviena ginčo šalis įsipareigoja šį ginčą išspręsti išimtinai diplomatinėmis priemonėmis.
      Jei EUTM Mali personalo nariai pradeda civilinę bylą, jie nebegali remtis imunitetu nuo teismų jurisdikcijos dėl priešieškinio, tiesiogiai susijusio su pagrindiniu ieškiniu.
      5.   EUTM Mali personalo nariai neprivalo duoti liudytojo parodymų.
      6.   EUTM Mali personalo nariams negalima taikyti jokių vykdymo priemonių, išskyrus tuos atvejus, kai jiems iškeliama su oficialiomis pareigomis nesusijusi civilinė byla. Misijos vadui patvirtinus, kad EUTM Mali personalo narių turtas yra reikalingas oficialioms tų personalo narių pareigoms vykdyti, jis negali būti konfiskuojamas vykdant teismo sprendimą. Civilinėse bylose netaikomi jokie EUTM Mali personalo narių asmens laisvės apribojimai ar kitos suvaržymo priemonės.
      7.   EUTM Mali personalo narių imunitetas nuo priimančiosios valstybės jurisdikcijos nepanaikina atitinkamos siunčiančiosios valstybės jurisdikcijos jų atžvilgiu.
      8.   EUTM Mali personalo narių atlyginimai ir tarnybinės pajamos, kuriuos jiems moka EUTM Mali arba siunčiančiosios valstybės, bei pajamos, gaunamos ne priimančiojoje valstybėje, neapmokestinamos priimančiosios valstybės mokesčiais.
      9.   Priimančioji valstybė, laikydamasi įstatymų ir kitų teisės aktų, kuriuos ji gali priimti, leidžia įvežti EUTM Mali personalo narių asmeniniam naudojimui skirtus daiktus ir minėtus daiktus atleidžia nuo visų muitų, mokesčių ir kitų susijusių privalomųjų mokėjimų, išskyrus mokesčius už sandėliavimo, pervežimo ir panašias paslaugas.
      EUTM Mali personalo narių asmeninis bagažas netikrinamas, išskyrus atvejus, kai yra rimtų priežasčių manyti, kad jame yra daiktų, kurie nėra skirti personalo narių asmeniniam naudojimui, arba daiktų, kuriuos įvežti ar išvežti draudžiama įstatymais arba kuriuos įvežant ar išvežant taikomos priimančiosios valstybės karantino taisyklės. Tokiu atveju patikrinimas gali būti atliekamas tik dalyvaujant atitinkamam EUTM Mali personalo nariui arba EUTM Mali įgaliotajam atstovui.
      7 Straipsnis
      Vietoje įdarbintas personalas
      Vietoje įdarbintas personalas naudojasi privilegijomis ir imunitetais tik tiek, kiek juos pripažįsta priimančioji valstybė. Tačiau priimančioji valstybė naudojasi jurisdikcija to personalo atžvilgiu pernelyg nekliudydama misijos veikimui.
      8 Straipsnis
      Baudžiamoji jurisdikcija
      Kilmės valstybės kompetentingos valdžios institucijos turi teisę priimančiosios valstybės teritorijoje naudotis pagal kilmės valstybės teisės aktus joms suteiktais baudžiamosios jurisdikcijos įgaliojimais ir taikyti drausmines priemones bet kurio EUTM Mali personalo nario, kuriam taikomi tie teisės aktai, atžvilgiu.
      9 Straipsnis
      Uniforma ir ginklai
      1.   Uniformos nešiojimas reglamentuojamas misijos vado priimtose taisyklėse.
      2.   EUTM Mali karinio personalo nariai gali nešiotis arba gabenti ginklus ir atitinkamus šaudmenis, jeigu jie yra įgalioti tai daryti pagal jiems duotus nurodymus.
      10 Straipsnis
      Priimančiosios valstybės parama ir sutarčių sudarymas
      1.   Priimančioji valstybė sutinka padėti EUTM Mali surasti tinkamą infrastruktūrą, jei to buvo paprašyta.
      2.   Priimančioji valstybė nemokamai suteikia EUTM Mali jai priklausančią infrastruktūrą, jeigu ši infrastruktūra yra būtina misijai.
      3.   Atsižvelgdama į turimas priemones ir galimybes priimančioji valstybė padeda rengti, įsteigti, vykdyti ir remti EUTM Mali. Priimančiosios valstybės pagalba ir parama misijai teikiama tokiomis pačiomis sąlygomis, kaip ir priimančiosios valstybės ginkluotosioms pajėgoms teikiama pagalba ir parama.
      4.   Priimančiojoje valstybėje EUTM Mali sudarytoms sutartims taikytina teisė nustatoma tomis sutartimis.
      5.   Sutartyse galima numatyti, kad 15 straipsnio 3 ir 4 dalyse nurodyta ginčų sprendimo tvarka taikoma ginčams, kylantiems dėl tų sutarčių taikymo.
      6.   Priimančioji valstybė sudaro palankias sąlygas sutartims, kurias misijos tikslais EUTM Mali sudaro su komerciniais subjektais, vykdyti.
      11 Straipsnis
      Infrastruktūros keitimas
      1.   EUTM Mali turi teisę statyti arba keisti infrastruktūrą, atsižvelgiant į veiklos poreikius.
      2.   Priimančioji valstybė nereikalauja iš EUTM Mali jokios kompensacijos už tokias statybas ar keitimus.
      12 Straipsnis
      EUTM Mali personalo narių mirties atvejai
      1.   Misijos vadas turi teisę pasirūpinti visais EUTM Mali personalo nario palaikų ir velionio asmeninio turto pargabenimo į tėvynę formalumais bei juos sutvarkyti.
      2.   EUTM Mali personalo nario mirties atveju autopsija atliekama tik gavus atitinkamos valstybės sutikimą ir dalyvaujant EUTM Mali ir (arba) atitinkamos valstybės atstovui.
      3.   Priimančioji valstybė ir EUTM Mali visapusiškai bendradarbiauja siekdamos užtikrinti, kad EUTM Mali personalo nario palaikai būtų kuo greičiau pargabenti į tėvynę.
      13 Straipsnis
      EUTM Mali saugumas ir karo policija
      1.   Priimančioji valstybė imasi visų tinkamų priemonių, kad užtikrintų EUTM Mali ir jos personalo saugumą už jos infrastruktūros ribų.
      2.   EUTM Mali yra įgaliota priimančiosios valstybės sausumos teritorijoje imtis reikiamų priemonių, įskaitant reikiamos ir proporcingos jėgos naudojimą, kad apsaugotų savo personalą, infrastruktūrą, išteklius ir transporto priemones.
      3.   Šis įgaliojimas apima ir arti EUTM Mali personalo narių esančių asmenų apsaugą, kai esama rizikos, kad šių asmenų gyvybei grės pavojus arba sunkus kūno sužalojimas.
      4.   Tvarkai palaikyti EUTM Mali infrastruktūroje misijos vadas gali įsteigti karo policijos padalinį.
      5.   Karo policijos padalinys, konsultuodamasis ir bendradarbiaudamas su priimančiosios valstybės karo policija arba policija, gali veikti ir už EUTM Mali infrastruktūros ribų, kad būtų užtikrintas tvarkos ir EUTM Mali personalo drausmės palaikymas.
      14 Straipsnis
      Ryšių palaikymo priemonės
      1.   EUTM Mali gali įrengti radijo dažnių siuntimo ir priėmimo stotis bei palydovines sistemas ir jomis naudotis. Siekdama išvengti konfliktų dėl atitinkamų dažnių naudojimo, ji bendradarbiauja su priimančiosios valstybės kompetentingomis valdžios institucijomis. Priimančioji valstybė, vadovaudamasi savo galiojančiais teisės aktais, suteikia nemokamą prieigą prie dažnių spektro.
      2.   EUTM Mali misijos reikmėms turi teisę be jokių apribojimų naudotis radijo (įskaitant palydovinį, mobilųjį ir portatyvinį radiją), telefono, telegrafo ir faksimiliniu ryšiu bei kitomis priemonėmis, taip pat teisę sumontuoti įrangą, būtiną tokiems ryšiams palaikyti EUTM Mali infrastruktūroje arba tarp EUTM Mali infrastruktūrų, įskaitant kabelių ir antžeminių linijų tiesimą.
      3.   Jai priklausančioje infrastruktūroje EUTM Mali turi teisę pasirūpinti būtinomis priemonėmis, kad būtų užtikrintas pašto, kuris adresuotas EUTM Mali ar jos personalui arba kurį siunčia EUTM Mali ar jos personalas, perdavimas.
      15 Straipsnis
      Reikalavimai atlyginti žalą mirties, sužalojimo, patirtos žalos ar praradimo atveju
      1.   EUTM Mali bei jos personalas, ES ir siunčiančiosios valstybės neatsako už civilių gyventojų arba valstybės turtui padarytą žalą, arba už tokio turto praradimą, jei tai buvo neišvengiama dėl su operacijos vykdymu susijusios veiklos arba jei tai atsitiko dėl veiklos, susijusios su visuomenės neramumais ar EUTM Mali apsauga.
      2.   Siekiant taikiai išspręsti ginčą, reikalavimai dėl žalos civilių gyventojų turtui, arba dėl tokio turto praradimo, atlyginimo, kuriems netaikoma 1 dalis, taip pat reikalavimai atlyginti žalą asmens mirties arba sužalojimo atveju, arba dėl žalos EUTM Mali ištekliams, infrastruktūrai ar transporto priemonėms arba dėl jų praradimo atlyginimo, persiunčiami EUTM Mali per priimančiosios valstybės kompetentingas valdžios institucijas, jei tai yra priimančiosios valstybės fizinių ar juridinių asmenų pateikti reikalavimai, arba priimančiosios valstybės kompetentingoms valdžios institucijoms, jei tai yra reikalavimai, kuriuos pateikė EUTM Mali.
      3.   Nepavykus ginčo išspręsti taikiai, reikalavimas atlyginti žalą perduodamas reikalavimų nagrinėjimo komisijai, kurią sudaro toks pat EUTM Mali ir priimančiosios valstybės atstovų skaičius. Ginčas dėl reikalavimo išsprendžiamas bendru susitarimu.
      4.   Tuo atveju, jei reikalavimų nagrinėjimo komisija ginčo negali išspręsti:

                  a)

                  ginčą dėl reikalavimų, neviršijančių 40 000 EUR sumos, diplomatinėmis priemonėmis sprendžia priimančiosios valstybės ir ES atstovai;

                  b)

                  ginčas dėl reikalavimų, viršijančių a punkte nurodytą sumą, perduodamas arbitražui, kurio sprendimas yra privalomas.

            5.   Arbitražą sudaro trys arbitrai, kurių vieną skiria priimančioji valstybė, antrą - EUTM Mali, o trečią - bendrai priimančioji valstybė ir EUTM Mali. Tais atvejais, kai viena iš Šalių nepaskiria arbitro per dviejų mėnesių laikotarpį, arba kai priimančioji valstybė ir EUTM Mali negali susitarti dėl trečiojo arbitro paskyrimo, tą arbitrą skiria Šalių bendru susitarimu paskirto tam tikro teismo pirmininkas.
      6.   EUTM Mali ir priimančiosios valstybės administracinės institucijos sudaro administracinį susitarimą siekdamos nustatyti reikalavimų nagrinėjimo komisijos ir arbitražo įgaliojimus, šiose institucijose taikytiną tvarką ir reikalavimų dėl žalos atlyginimo pateikimo sąlygas.
      16 Straipsnis
      Ryšių palaikymas ir ginčai
      1.   Visus su šio Susitarimo taikymu susijusius klausimus bendrai svarsto EUTM Mali atstovai ir priimančiosios valstybės kompetentingos valdžios institucijos.
      2.   Nepavykus iš anksto susitarti, ginčus dėl šio Susitarimo aiškinimo ar taikymo išimtinai diplomatinėmis priemonėmis tarpusavyje sprendžia priimančioji valstybė ir ES atstovai.
      17 Straipsnis
      Kitos nuostatos
      1.   Šiame Susitarime darant nuorodą į EUTM Mali ir jos personalo privilegijas, imunitetus ir teises, priimančiosios valstybės vyriausybė yra atsakinga už tai, kad priimančiosios valstybės kompetentingos vietos valdžios institucijos jas įgyvendintų ir vykdytų.
      2.   Nė viena šio Susitarimo nuostata nesiekiama nukrypti nuo teisių, kurios gali būti suteiktos siunčiančiajai valstybei pagal kitus susitarimus, ir nė viena nuostata negali būti aiškinama kaip nukrypti leidžianti nuostata.
      18 Straipsnis
      Įgyvendinimo taisyklės
      Taikant šį Susitarimą, su operacijos vykdymu susiję, administraciniai ar techniniai klausimai gali būti reglamentuojami atskirais misijos vado ir priimančiosios valstybės administracinės valdžios institucijų sudarytais susitarimais.
      19 Straipsnis
      Įsigaliojimas ir nutraukimas
      1.   Šis Susitarimas įsigalioja jo pasirašymo dieną ir galioja iki paskutiniojo EUTM Mali padalinio ir paskutiniųjų EUTM Mali personalo narių išvykimo datos, apie kurią praneša EUTM Mali.
      2.   Nepaisant 1 dalies, laikoma, kad 4 straipsnio 7 dalies, 5 straipsnio 1,2, 3, 6 ir 7 dalių, 6 straipsnio 1, 3, 4, 6, 8 ir 9 dalių, 11 ir 15 straipsnių nuostatos yra taikytinos nuo pirmųjų EUTM Mali personalo narių dislokavimo datos, jeigu ta data yra ankstesnė už šio Susitarimo įsigaliojimo datą.
      3.   Šis Susitarimas gali būti iš dalies keičiamas rašytiniu Šalių susitarimu.
      4.   Šio Susitarimo nutraukimas neturi įtakos teisėms ar įsipareigojimams, atsirandantiems vykdant šį Susitarimą iki tokio nutraukimo.

         Priimta Bamake du tūkstančiai tryliktųjų metų balandžio ketvirtą dieną dviem originaliais egzemplioriais prancūzų kalba.

               Europos Sąjungos vardu

               Malio Respublikos vardu

         (1)  OL L 14, 2013 1 18, p. 19.


title: 2011/560/ES: 2011 m. gegužės 10 d. Europos Parlamento sprendimas dėl 2009 finansinių metų Europos Sąjungos bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, VI skirsnis – Europos ekonomikos ir socialinių reikalų komitetas

text:
27.9.2011

               LT

               Europos Sąjungos oficialusis leidinys

               L 250/97

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Europos Sąjungos bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
   (2011/560/ES)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0216/2010) (2),

               —

               atsižvelgdamas į Europos ekonomikos ir socialinių reikalų komiteto metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2009 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, į 274, 275 ir 276 straipsnius ir į Sutarties dėl Europos Sąjungos veikimo 314 straipsnio 10 dalį bei į 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0136/2011),

               1.

               patvirtina Europos ekonomikos ir socialinių reikalų komiteto Generaliniam sekretoriui, kad Europos ekonomikos ir socialinių reikalų komiteto 2009 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 303, 2010 11 9, p. 1.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, VI skirsnis – Europos ekonomikos ir socialinių reikalų komitetas
      EUROPOS PARLAMENTAS,

                  —

                  atsižvelgdamas į 2009 finansinių metų Europos Sąjungos bendrąjį biudžetą (1),

                  —

                  atsižvelgdamas į 2009 finansinių metų Europos Bendrijų galutines metines ataskaitas (SEC(2010)963 – C7–0216/2010) (2),

                  —

                  atsižvelgdamas į Europos ekonomikos ir socialinių reikalų komiteto metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2009 finansinių metų metinę biudžeto vykdymo ataskaitą su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į EB sutarties 272 straipsnio 10 dalį, į 274, 275 ir 276 straipsnius ir į Sutarties dėl Europos Sąjungos veikimo 314 straipsnio 10 dalį bei į 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0136/2011),

                  1.

                  pažymi, kad Europos ekonomikos ir socialinių reikalų komiteto (EESRK) turimi įsipareigojimų asignavimai 2009 m. iš viso sudarė 122 000 000 EUR (2008 m. – 118 000 000 EUR), iš jų 98,02 % buvo panaudoti, ir tai yra daugiau už kitų institucijų įsipareigojimų asignavimų panaudojimo vidurkį (97,69 %);

                  2.

                  susirūpinęs pažymi su EESRK valdymu susijusius įtarimus, dėl kurių 2011 m. kovo 11 d. Europos kovos su sukčiavimu tarnyba (OLAF) nusprendė pradėti tyrimą;

                  3.

                  reikalauja, kad EESRK už biudžeto įvykdymo patvirtinimo procedūrą atsakingam Parlamento komitetui pateiktų papildomą informaciją, susijusią su įtariamais pažeidimais;

                  4.

                  ragina EESRK visapusiškai bendradarbiauti su OLAF ir teikti OLAF darbuotojams visą reikalingą paramą, kad jie galėtų vykdyti savo tyrimą;

                  5.

                  reikalauja, kad EESRK už biudžeto įvykdymo patvirtinimo procedūrą atsakingam Parlamento komitetui praneštų apie:

                              —

                              EESRK vykdytas drausmines procedūras ir jų ekonomines pasekmes, ypač drausminę bylą Nr. 2/2007,

                              —

                              personalo politiką, susijusią su darbuotojų paaukštinimu į vadovų pareigas,

                              —

                              konfliktus, susijusius su EESRK teisės tarnybos nepriklausomumu,

                              —

                              EESRK narių ir jo biuro narių prieigą prie visos reikalingos informacijos,

                              —

                              procedūros etapą ir EESRK atliktų vidaus auditų rezultatus;

                  6.

                  ragina ombudsmeną kuo greičiau informuoti Parlamento komitetą, atsakingą už biudžeto įvykdymo patvirtinimo procedūrą, apie savo tyrimo rezultatus šiuo konkrečiu atveju;

                  7.

                  pažymi, jog Audito Rūmų metinėje ataskaitoje nurodyta, kad atlikus Europos ekonomikos ir socialinių reikalų komiteto auditą nereikėjo teikti jokių esminių pastabų; nepaisant to, ragina Audito Rūmus informuoti, ar 2009 m. audito ataskaitose buvo nustatyti kokie nors pažeidimų, kurie jau buvo įtraukti į drausminę bylą Nr. 2/2007, įrodymai;

                  8.

                  atkreipia dėmesį į tai, kad Europos ekonomikos ir socialinių reikalų komitetui numatyta šiek tiek daugiau nuolatinių etatų (704 etatai 2009 m., 700 – 2008 m. ir 695 – 2007 m.) ir kad etatai nuosekliai užimami (7 laisvi etatai 2009 m., 19 – 2008 m. ir 9 – 2007 m.); atkreipia dėmesį į vidutinės trukmės planą (2008–2013 m. strategija) siekiant sekretoriate skatinti lygias galimybes ir įvairovę, visų pirma skatinant dažniau naudoti darbo pagal lankstų grafiką galimybę, ir laukia, kol bus pateiktos ataskaitos apie tolesnę žmogiškųjų išteklių politikos pažangą;

                  9.

                  su džiaugsmu pažymi, kad pastabose, pateiktose EESRK atsakyme į Parlamento 2010 m. gegužės 5 d. rezoliuciją dėl 2008 finansinių metų biudžeto įvykdymo patvirtinimo (6), nurodoma, kad Ekonomikos ir socialinių reikalų komiteto ir Regionų komiteto administracinio bendradarbiavimo 2008–2014 m. laikotarpiu susitarimas tinkamai įgyvendintas, ir pažymi, kad šiuo metu nenurodyta jokio poreikio gerinti praktinius susitarimo aspektus ir kad komitetai suvokia tolesnį aukšto lygio derinimo, užtikrinamo taikant administracinio bendradarbiavimo susitarimo valdymo sistemą, poreikį; ragina EESRK ir Regionų komitetą informuoti, ar su administracinio bendradarbiavimo susitarimu susijęs paslaugų atskyrimas neturėjo įtakos biudžetui, ir biudžeto įvykdymą tvirtinančiai institucijai pranešti šio susitarimo laikotarpio vidurio persvarstymo, kuris bus atliktas 2011 m., rezultatus;

                  10.

                  atkreipia dėmesį į pastangas institucijų bendradarbiavimo srityje, ypač į šiuo metu diegiamą duomenų apie darbuotojus tvarkymo sistemą „Sysper2“ ir susijusią parengiamąją veiklą; pažymi, kad sistemą ketinama pradėti naudoti 2012 m. sausio mėn.;

                  11.

                  dar kartą patvirtina savo poziciją, kad siekiant skaidrumo visų Sąjungos institucijų narių finansinių interesų deklaracijos turėtų būti prieinamos internete naudojantis viešuoju registru; atkreipia dėmesį į EESRK atsakymą (ypač į EESRK pirmininko pavaduotojo laišką) į Parlamento pastabą, kad EESRK nariai nedeklaruoja savo finansinių interesų, ir reikalauja, kad EESRK imtųsi veiksmų ir paskelbtų atitinkamą informaciją ir pateiktų tolesnę informaciją šiuo klausimu savo metinėje veiklos ataskaitoje;

                  12.

                  džiaugiasi EESRK ryžtu atsižvelgti į minėtoje 2010 m. gegužės 5 d. rezoliucijoje pateiktą Parlamento rekomendaciją EESRK narių kelionės išlaidas apskaičiuoti remiantis vien tik faktiškomis kelionės išlaidomis (o dienpinigių sumą sulyginti su Europos Parlamento narių gaunamų dienpinigių suma) ir atkreipia dėmesį į EESRK pirmininko laišką šiuo klausimu; reikalauja, kad EESRK praneštų apie tolesnę pažangą sprendžiant šį klausimą;

                  13.

                  prašo EESRK informuoti apie pažangą, pasiektą persvarstant narių finansinį statutą, ir biudžeto įvykdymą tvirtinančiai institucijai pranešti šio proceso rezultatus;

                  14.

                  palankiai vertina EESRK už nuolat geros kokybės metines veiklos ataskaitas ir džiaugiasi, kad į ataskaitą įtraukiamos tolesnės priemonės, įgyvendinamos atsižvelgiant į Parlamento ankstesnių metų biudžeto įvykdymo patvirtinimo sprendimus;

                  15.

                  ragina EESRK skubiai 2011 m. atlikti išsamią visų veiklos sričių išlaidų peržiūrą tam, kad būtų užtikrintas visų išlaidų naudingumas siekiant nustatyti sritis, kuriose galima sutaupyti, nes tai sumažintų naštą biudžetui šiuo griežto taupymo laikotarpiu.

         (1)  OL L 69, 2009 3 13.

         (2)  OL C 308, 2010 11 12, p. 1.

         (3)  OL C 303, 2010 11 9, p. 1.

         (4)  OL C 308, 2010 11 12, p. 129.

         (5)  OL L 248, 2002 9 16, p. 1.

         (6)  OL L 252, 2010 9 25, p. 94.